कुष्ठरोगियों को बताया, कैसे बिताएं अपने दिन
कुष्ठरोग की विकृति से बचाव के संबंध में भी दी जानकारी
सुसनेर | राष्ट्रीय कुष्ठ उन्मूलन कार्यक्रम के तहत आयोजित किए गए तीन दिवसीय आवासीय सेवा सरोकार शिविर का सोमवार को समापन हो गया। शिविर सामुदायिक स्वास्थ्य केंद्र सुसनेर में आयोजित किया जा रहा था।
सोमवार को समापन अवसर के दौरान आयोजित कार्यक्रम में कुष्ठरोगियों को कुष्ठ की विकृति से बचाव तथा दैनिक दिनचर्या के संबंध में जानकारी दी गई। अन्य विकृतियों से कुष्ठरोगी कैसे बचें, इस संबंध में भी जानकारियां दी गई। मरीजों को किट भी बांटी गई। शिविर के दौरान तीन दिनों तक कुष्ठ रोगियों को जल व तेल के माध्यम से उपचार की विधि बताई गई। शिविर के दौरान इन शिविरार्थियों को तीन दिनों तक स्वास्थ्य केंद्र में ही रखकर बचाव के तरीके बताए गए। अंतिम दिन सोमवार को इन लोगों को दवाइयां सहित किट प्रदान की गई। इस अवसर पर बीएमओ डॉ. बी.बी. पाटीदार, जनपद अध्यक्ष प्रतिनिधि कृष्णचंद्र पाटीदार, महिला एवं बाल विकास विभाग अधिकारी सुलभा रेगे आदि ने संबोधित किया। जिला कुष्ठ अधिकारी शाजापुर डॉ. वीरेंद्र नोडिया, मेडिकल आॅफिसर डॉ. डी.एस. परमार, डॉ. कुलदीपसिंह राठौर, विकासखंड कुष्ठ अधिकारी सीताराम स्वर्णकार सहित अन्य अधिकारी-कर्मचारी मौजूद थे।
शिविर के समापन पर किट वितरित करते हुए।
hin_Deva hin_Deva hin_Deva hin_Deva hin_Deva